Document ID: 31993R2159

ΚΑΝΟΝΙΣΜΟΣ (ΕΟΚ) αριθ. 2159/93 ΤΗΣ ΕΠΙΤΡΟΠΗΣ της 28ης Ιουλίου 1993 περί τροποποιήσεως του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), και ιδίως το άρθρο 13,
Εκτιμώντας:
ότι στον κανονισμό (ΕΟΚ) αριθ. 3846/87 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1957/93 (3), ορίζονται το σιρόπι γλυκόζης και το σιρόπι μαλτοδεξτρίνης-
ότι, πρέπει να διευκρινιστεί, προκειμένου να διασφαλίζεται ομοιόμορφη εφαρμογή σε όλα τα κράτη μέλη, ότι η επιστροφή ισχύει εφόσον η περιεκτικότητα σε ξερή ουσία ανέρχεται σε 78 % τουλάχιστον σε αναλογική προσαρμογή σε περίπτωση μικρότερης περιεκτικότητας- ότι ο καθορισμός αυτής της περιεκτικότητας σε ξερή ουσία πρέπει να πραγματοποιείται σύμφωνα με κατάλληλη μέθοδο αναλύσεως-
ότι, ως εκ τούτου, ο κανονισμός (ΕΟΚ) αριθ. 3846/87 πρέπει να τροποποιηθεί αναλόγως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο τομέας 3 του παραρτήματος του κανονισμού (ΕΟΚ) αριθ. 3846/87, τροποποιείται ως εξής:
1. Οι κωδικοί ΣΟ 1702 30 59, 1702 30 99, 1702 40 90, 1702 90 50 και 2106 90 55 διαβάζονται ως εξής:
"1702 30 59 Άλλα (8)
1702 30 99 Άλλα (8)
1702 40 90 Άλλα (8)
1702 90 50 Μαλτοδεξτρίνη και σιρόπι μαλτοδεξτρίνης:
Μαλτοδεξτρίνη, σε λευκή κρυσταλλική σκόνη, έστω και συσσωματωμένη
Άλλα (8)"
"2106 90 55 Γλυκόζης ή μαλτοδεξτρίνης (8)"
2. Προστίθεται η υποσημείωση (8).
"(8) Η επιστροφή κατά την εξαγωγή είναι καταβλητέα για τα προϊόντα που έχουν περιεκτικότητα σε ξερή ουσία 78 % τουλάχιστον. Η καταβλητέα επιστροφή κατά την εξαγωγή για τα προϊόντα που έχουν περιεκτικότητα σε ξερή ουσία κάτω των 78 %, προσαρμόζεται βάσει του ακόλουθου τύπου:
πραγματική περιεκτικότητα σε ξερή ουσία
78 x επιστροφή κατά την εξαγωγή
Η περιεκτικότητα σε ξερή ουσία προσδιορίζεται σύμφωνα με τη μέθοδο 2 που αναφέρεται στο παράρτημα ΙΙ της οδηγίας 796/79/ΕΟΚ (ΕΕ αριθ. L 239 της 22. 9. 1979, σ. 24) της Επιτροπής, ή σύμφωνα με οποιαδήποτε άλλη κατάλληλη μέθοδο αναλύσεως η οποία προσφέρει τουλάχιστον τις ίδιες εγγυήσεις."
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1993.

Labels: 3
17